02.08.2018
Нанҳәамза 2 рзы Аԥсны Аҳәынҭқарра Ахада Рауль Ҳаџьымба аԥсуа шәҟәыҩҩцәа злахәыз аиԥылара мҩаҧигеит.
Аиԥылараҿы мҽхакы ҭбаала ирылацәажәан аҳәынҭқарра аполитикатә, акультуратә ҧсҭазаара ирыдҳәалоу азҵаарақәа.
Ҷыдала, ишьҭыхын ҳџьынџьуааи ҳареи ҳаимадара, аԥсуа бызшәа аҿиара, аҳәынҭқарратә бызшәала апериодикатә литература аларҵәара, иаку аорфографиатә жәар аиқәыршәареи аҭыжьреи ирызку иара убас аҳәынҭқарра аргылараҿы аинтеллигенциа иааныркыло аҭыԥ уҳәа азҵаарақәа. Аиԥылара иалахәыз ас еиԥш иаартыз аицәажәара акыр ихәарҭоуп ҳәа рыԥхьаӡеит, ирҳәеит уи азы аиԥыларақәа рымҩаԥгара аҭахны ишыҟоу.